《送远曲别苇航》
宋代·蒲寿宬

驱车晨出门，薄酒持送君。
离心一寸铁，修岭千重云。
遥怜风雨夜，应念霜雪群。
猿鹤岂敢怨，所期在斯文。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。